stanford-oval/wikipedia huggingface dataset:
Kōjimachi
Kaupunkikuva ja rakennukset

Kōjimachi on itä–länsisuunnassa pitkänomainen alue, joka rajautuu idässä Tokion keisarilliseen palatsiin eli Chiyodan kaupunginosaan ja lännessä Shinjukun erillisalueen Yotsuyan kaupunginosaan. Pohjoisessa naapurikaupunginosia ovat Chiyodan erillisalueen Ichibanchō, Nibanchō ja Rokubanchō, etelässä Kioichō, Hirakawachō ja Hayabusachō.
Kōjimachin itäosassa sijaitsevat muun muassa Tokyo MX -televisioyhtiön ja Tokyo FM -radioyhtiön toimitalot sekä Irlannin suurlähetystö. Länsireunalla ovat Pyhän Ignatiuksen kirkko ja Shinpō-jin buddhalainen temppeli, joka on perustettu vuonna 1597.
Shinpō-jin buddhalainen temppeli
Kōjimachin poliisiasema
Tokyo Metropolitan Televisionin rakennus
Nippon Televisionin rakennus
Orient Corporationin pääkonttori
Liikenne

Kōjimachia palvelee kaksi metrolinjaa: Tōkyō metron Hanzōmon-linja, joka pysähtyy Hanzōmonin metroasemalla alueen itäosassa, ja Yūrakuchō-linja, joka pysähtyy Kōjimachin metroasemalla alueen keskiosassa. Lisäksi alue ulottuu lännessä Yotsuyan rautatieasemalle saakka; asemaa käyttävät JR Higashi-Nihonin Chūō–Sōbu-linjan junat.
Aiheesta muualla

Kuvia tai muita tiedostoja aiheesta Kōjimachi Wikimedia Commonsissa
Leena Tirronen

| Leena Tirronen> Henkilötiedot |
| --- | --- |
Syntynyt: 1984 (ikä 39–40)
Ammatti:  laulaja
Muusikko
Taiteilijanimi:  Leena Ihmemaassa
Laulukielet:  suomi englanti
Aktiivisena:  2010–
Tyylilajit:  pop
Yhtyeet:  Norma John Lili & Luna
Levy-yhtiöt:  Sony Music
  [ Muokkaa Wikidatassa ] [ ohje ]  
Leena Tirronen (s. 1984 Kouvola) on suomalainen laulaja, joka nousi julkisuuteen vuoden 2010 X Factor -kilpailusta, jossa hän sijoittui kolmanneksi. Hän oli yhdessä Lasse Piiraisen kanssa (Norma John -duo) Suomen euroviisuedustaja vuonna 2017.
Biografia

Leena Tirronen nousi julkisuuteen keväällä 2010 esitetystä Suomen ensimmäisestä X Factor -laulukilpailusta. Hän sijoittui kisassa kolmanneksi. Hänen edelleen sijoittuivat toiseksi tullut Samuli Taskinen ja voittaja Elias Hämäläinen.
Loppukeväästä 2010 Tirronen solmi levytyssopimuksen Sony Music -levy-yhtiön kanssa. Tirronen päätyi käyttämään soolourallaan taiteilijanimeä Leena Ihmemaassa. Leenan esikoissingle ”Piru” julkaistiin elokuussa 2010. Leena Ihmemaassa -niminen esikoisalbumi julkaistiin 29. joulukuuta 2010. Albumi ja siltä julkaistut kolme singleä eivät kuitenkaan nousseet lainkaan myyntilistoille. Tirrosen ja Sony Musicin yhteistyö päättyikin jo vuonna 2011. Jo ennen X Factoria Tirronen oli keikkaillut Norma John -nimisen yhtyeensä kanssa. Toukokuussa 2017 yhtye edusti Suomea Eurovision laulukilpailussa kappaleella ”Blackbird”.
Vuonna 2020 Tirrosen ja hänen siskontyttärensä Sanni Savolaisen Lili & Luna -kantriyhtye julkaisi ensimmäisen singlensä ”Kolme kaljaa ja kaupunkiin”. Kappaleen tekijätiimiin kuului myös Joel Melasniemi ja sen on tuottanut Pasi Siitonen.
Tirronen on toiminut myös lauluntekijänä; esikoisalbumilleen hän oli tekemässä viittä kappaletta. Vuonna 2015 Jesse Kaikuranta julkaisi ”Lobotomia”-singlen, joka on Tirrosen sanoittama ja yhdessä Lasse Piiraisen kanssa säveltämä.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Leena Ihmemaassa |  Julkaistu: 29. joulukuuta 2010  Formaatti: CD / digitaalinen lataus  Levy-yhtiö: Sony Music | — | — |
Diskografia > Singlet

”Piru” (elokuu 2010)
”Onnun” (lokakuu 2010)
”Salarakkaan päiväkirja” (helmikuu 2011)
Diskografia > Musiikkivideot

Piru (2010 – ohjaus Wille Hyvönen)
Onnun (2010 – ohjaus Hannu Aukia)
Příbor

| Příbor |
| --- | --- |
 Sigmund Freudin syntymäkoti
 lippu:  vaakuna
 Příbor
 Koordinaatit: 49°38′19″N, 18°8′38″E 
Valtio:  Tšekki
Lääni:  Määri-Sleesia
Piirikunta:  Nový Jičín
Hallinto:  
 – Pormestari:  Milan Strakoš
Pinta-ala:  
 – Kokonaispinta-ala:  22,2 km²
Korkeus:  278 m
Väkiluku (2020):  8 476
 – Väestötiheys:  381,8 as./km²
Aikavyöhyke:  UTC+1
 – Kesäaika:  UTC+2
Postinumero:  74258
 
 www.pribor.eu/obcan/ 
Infobox OKVirheellinen NIMI-arvo: 
Příbor (saks. Freiberg in Mähren) on kaupunki Nový Jičínin piirikunnassa Määrin-Sleesian läänissä Tšekin tasavallassa. Kaupungissa asui vuoden 2020 arvion mukaan 8 476 asukasta. Příbor tunnetaan psykoanalyysin perustajan Sigmund Freudin syntymäpaikkana. Paikkakunta on mainittu asiakirjoissa ensimmäisen kerran vuonna 1251.
Q-Max

Q-Max on nesteytettyä maakaasua kuljettavien LNG-säiliöalusten (engl. liquefied natural gas) kokoluokka. Q tulee Qatar-valtiosta, joka on maailman suurin nesteytetyn maakaasun viejä. Alukset kuljettavat Qatarin maakaasua Japaniin, Yhdysvaltoihin, Italiaan ja Isoon-Britanniaan.
Q-Max-säiliöaluksen lastikapasiteetti on 262 000 – 266 000 kuutiometriä. Tyypillisen laivan pituus on 345 metriä, leveys 55 metriä ja syväys 12 metriä. Laivoissa on kaksi hidasta dieselmoottoria, dieselsähköinen voimansiirto ja kaksi potkuria. Koneteho on 2 × 21 770 kilowattia kierrosnopeudella 91 kierrosta minuutissa. Kuljetettava lasti on viidessä membraanisäiliössä ja laivoissa on kaasun uudelleennesteytyskoneisto.
Q-Flex on nesteytettyä maakaasua kuljettavien LNG-säiliöalusten kokoluokka, johon kuuluvien laivojen lastikapasiteetti on 210 000 – 217 000 kuutiometriä. Q-Flex tulee sanoista Qatar-Flexible. Flexible eli joustava tarkoittaa että qatarilaista maakaasua kuljettava laiva voi koostaan huolimatta käyttää olemassa olevia terminaaleja. Q-Max-laivat vaativat terminaaleihin muutoksia.
Q-Flexin lastikapasiteetti on 40 % suurempi kuin perinteisillä LNG-säiliöaluksilla; Q-Maxin lastikapasiteetti on 70 % suurempi. Tyypillisen Q-Flex-säiliöaluksen pituus on 302 metriä, leveys 50 metriä, syväys 12 metriä ja korkeus 70 metriä. Maakaasu kuljetetaan viidessä lastitankissa, joista kukin on kooltaan noin 50 × 50 × 70 metriä. Rakenteeltaan Q-Flex muistuttaa Q-Maxia. Ensimmäinen Q-Flex-laiva luovutettiin syyskuussa 2004. Kaikki Q-Flex-laivat on rakennettu Etelä-Koreassa kolmen yhtiön telakoilla: Hyundai Heavy Industries, Samsung Heavy Industries ja Daewoo Shipbuilding & Marine Engineering.
Max-kokoiset alustyypit
Aframax
Baltimax
Chinamax
Dunkirkmax
Handymax
Japanamax
Kamsarmax
Malaccamax
Medimax
Newcastlemax
Panamax
Saimax
Seawaymax
Setouchmax
Suezmax
Supramax
B-Max
C-Max
P-Max
Q-Max
V-Max
P’ibada

| P’ibada |
| --- | --- |
 P’ibadan kohtausta kuvaava muraali Pjongjangin suurteatterilla, jossa oopera sai kantaesityksensä.
Alkuperäinen nimi:  피바다
Säveltäjä:  Kim Jong-il
Pohjautuu:  Kim Il-sungin näytelmään
Tyylilaji:  vallankumousooppera
Kieli:  korea
Kantaesitys:  heinäkuu 1971  Pjongjangin suurteatteri
P’ibada (’Verimeri’, kor. 피바다) on pohjoiskorealainen ooppera. Virallisten pohjoiskorealaislähteiden mukaan sen on säveltänyt Kim Jong-il, joka kehitti isänsä Kim Il-sungin japanilaismiehityksen aikaan tekemästä näytelmästä oopperan. Se sai kantaesityksensä Pjongjangin suurteatterissa heinäkuussa 1971. Ensimmäisten 30 esitysvuoden aikana sitä ehdittiin esittää yli 1 500 kertaa, ja se on Pohjois-Korean pisimpään esitetty ooppera.
P’ibadan tapahtumat sijoittuvat 1930-luvulle, jolloin Japani miehitti Korean niemimaata. Se kertoo naispuolisesta maatyöläisestä, joka ymmärtää, että ainoa tapa selviytyä miehityksestä on kapinoida, ja nousee vallankumoussankariksi. Sitä pidetään Pohjois-Koreassa korealaisen mielenlaadun täydellisenä edustajana ja juche-aatteen taiteellisena kuvastajana.
Tyyliltään P’ibada edustaa korealaista vallankumousoopperaa. Se on tyylilajin edustajista parhaiten tunnettu ja kuuluu viiden ”kuolemattomaksi klassikoksi” nimetyn vallankumousoopperan joukkoon. Se oli ensimmäinen ooppera, jossa mukana oli pangchang, lavan ulkopuolinen kuoro, jolla on korvattu aarioita ja yksinlauluosuuksia, minkä on katsottu tuovan esiin ryhmäajattelua.
Punainen mylly (täsmennyssivu)

Punainen mylly voi viitata johonkin seuraavista:
Punainen Mylly, entinen revyyteatteri Helsingissä
Punainen Mylly, vuosina 1922–1934 Helsingissä Erottajankadulla toiminut elokuvateatteri, joka toimi sittemmin nimellä Royal 1934–1954 ja 1954–1987 nimillä Adams ja Bio Adams
Punainen mylly, Joel Lehtosen romaani
Punainen mylly (Moulin Rouge), John Hustonin ohjaama elokuva vuodelta 1952
Pärnu-Jaagupi

Pärnu-Jaagupin kirkko
Pärnu-Jaagupi on kauppala (vir. alev) Virossa Pärnumaalla. Se kuului vuoteen 2017 asti Halingan kuntaan, mutta Vuoden 2017 kuntauudistuksessa Halingan, Tootsin ja Vändran kunnat sekä Vändran kauppala yhdistettiin Põhja-Pärnumaan kunnaksi.
Väestö

Vuonna 2011 Pärnu-Jaagupin kauppalassa oli 1 195 asukasta, joista 1 167 (97,7 %) oli virolaisia, 21 (1,8 %) venäläisiä ja 6 (0,5 %) muita kansallisuuksia.
Putkaradio

| Putkaradio Skandaali |
| --- | --- | --- |

Studioalbumin tiedot
 Julkaistu: 6. kesäkuuta 2003
 Tuottaja(t): Jonny Bro, Sakris, DJ Critikal
 Tyylilaji: rap
 Kesto: 68.39
 Levy-yhtiö: Kingsize
Skandaalin muut julkaisut
|   | Putkaradio 2003 | Kultalevy 2004 |
Putkaradio on rap-artisti Skandaalin ensimmäinen studioalbumi. Albumi julkaistiin Kingsize -levy-yhtiön kautta 6. kesäkuuta 2003.
Kappaleet

Tervetuloo! (2:19)
Superskandaali (3:59)
Mikä hiphop? (4:00)
Bileet (5:51)
Pesäst pesään (3:37)
Anna mä selitän (skitti) (0:34)
Yritä ymmärtää (4:44)
Anssin Volkswagen (3:43)
Syntymävika (mukana Jotflow) (3:53)
Ei kiinnosta (4:31)
Ei pysty (3:34)
Liikaa skandaalia (4:08)
Valtavirtaviihde (3:28)
Sana sanasta (mukana Urbaanilegenda) (4:30)
Hautajaismusiikkii (mukana Joniveli) (4:51)
Tapa mut (3:27)
Mun elämä (4:31) (Bonuskappale)
Joka päivä dokaa Hennyy (2:59) (Bonuskappale)
Aiheesta muualla

Meteli.net
Mikseri.net
DNA.fi[vanhentunut linkki]
Purple Disco Machine

| Purple Disco Machine |
| --- | --- |
 Tino Schmidt vuonna 2018.
Henkilötiedot
Syntynyt: 1980
Ammatti:  DJ, lauluntekijä, musiikkituottaja
Muusikko
Taiteilijanimi:  Purple Disco Machine 
Aktiivisena:  2012-
Tyylilajit:  disko, house
Aiheesta muualla
Kotisivut
  [ Muokkaa Wikidatassa ] [ ohje ]  
Tino Schmidt (taiteilijanimeltään Purple Disco Machine, s. 1980 Saksan demokraattinen tasavalta) on saksalainen DJ, lauluntekijä ja musiikkituottaja. Hän nousi suuren yleisön tietoon elokuussa 2020 brittiläisyhtye Sophie and the Giantsin kanssa julkaisemalla musiikkikappaleella "Hypnotized", joka myi Puolassa kaksinkertaista ja Italiassa jopa nelinkertaista platinaa.
Hän aloitti DJ-uransa vuonna 2012, jolloin hän julkaisi debyyttisinglen "Let It Whip". Schmidt julkaisi debyyttistudioalbumin "Soulmatic" lokakuussa 2017.
Diskografia > Albumit

Soulmatic (20. lokakuuta 2017)
Exotica (15. lokakuuta 2021)
Club Exotica (17. joulukuuta 2021)
Diskografia > Singlet

Let It Whip (2012)
Need Someone (2013)
My House/These Sheets (mukana James Silk) (2013)
Move or Not (2013)
People (Teenage Mutantsin kanssa) (2014)
Something About Us (2014)
Musique (2014)
Get Lost (Teenage Mutantsin kanssa) (2015)
Soul So Sweet (mukana Natalie Conway) (2015)
L.O.V.E. (Boris Dlugoschin kanssa) (2015)
Set It Out (Boris Dlugoschin kanssa) (2016)
Sambal (2016)
Counting on Me (Airplanen kanssa, mukana Aloe Blacc) (2016)
Body Funk (2017)
Devil in Me (mukana Joe Killington ja Duane Harden) (2017)
Dished (Male Stripper) (2018)
Encore (mukana Baxter) (2018)
Love for Days (Boris Dlugoschin ja Karen Hardlingin kanssa) (2018)
In My Arms (2020)
Hypnotized (Sophie and the Giantsin kanssa) (2020)
Exotica (mukana Mind Enterprises) (2020)
Fireworks (mukana Moss Kena ja The Knocks) (2021)
Playbox (2021)
Dopamine (mukana Eyelar) (2021)
Rise (mukana Tasita D'Mour) (2021)
In the Dark (Sophie and the Giantsin kanssa) (2022)
Twisted Mind (mukana Agnes) (2022)
Substitution (Kungsin kanssa, mukana Julian Perretta) (2023)
Bad Company (2023)
Paradise (Sophie and the Giantsin kanssa) (2023)
Something on My Mind (Duke Dumontin ja Nothing but Thievesin kanssa) (2023)
Käännös suomeksi
Pyhän Agnesin tuomiokirkko

Pyhän Agnesin tuomiokirkko
Pyhän Agnesin tuomiokirkko (engl. St. Agnes Cathedral) on roomalaiskatolinen tuomiokirkko Rockville Centressä Long Islandilla New Yorkin osavaltiossa, joka on Rockvillen Centren hiippakunnan pääkirkko. Nykyinen kirkko valmistui vuonna 1935 ja vuonna paavi 1957 Pius XII teki siitä hiippakunnan pääkirkon.
Aiheesta muualla

Kuvia tai muita tiedostoja aiheesta Pyhän Agnesin tuomiokirkko Wikimedia Commonsissa
Pyhän Agnesin tuomiokirkko
Pyramiditekstit

Pyramiditekstejä Teti I:n pyramidista.
Pyramiditekstit ovat kokoelma muinaisegyptiläisiä uskonnollisia kirjoituksia vanhan valtakunnan ajalta. Pyramiditekstit ovat mahdollisesti maailman vanhimmat hengelliset tekstit. Tekstit on kirjoitettu vanhalla egyptin kielellä ja kaiverrettu Sakkaran pyramidien seiniin ja faaraoiden sarkofageihin vanhan valtakunnan 5. ja 6. dynastian aikaan. Vanhimmat tekstit on ajoitettu vuosille 2400–2300 eaa ja ne on löydetty faarao Unasin pyramidista. Kirjoitusten kuvaama tarina lienee kuitenkin huomattavasti tätä varhaisempaa alkuperää.
Eri tekstiversioiden välillä on jonkin verran eroavaisuuksia. Niiden pääkohdat ovat kuitenkin yhtenevät. Tekstien sisältö kuvaa etenkin faaraon matkaa kuolemanjälkeiseen elämään. Ne myös sisältävät laajan joukon loitsuja, joita faaraon kuuluu matkallaan lausua. Tekstien keskeinen sanoma on kertoa faaraon uudesta elämästä taivaassa auringonjumala Ra'n luona ja ne myös antavat hänelle käytännöllisiä ohjeita tähän määränpäähän johtavaa matkaa varten. Tekstit myös kuvaavat muiden keskeisten jumalien tekoja, esimerkiksi Osiriksen murhaa ja henkiin herättämistä sekä Horus ja Seth jumalten välistä kamppailua.
Toisin kuin myöhemmät arkkutekstit ja Kuolleiden kirja, pyramiditekstit kirjoitettiin ainoastaan faaraolle, eivätkä tekstit sisällä taidokkaiden hieroglyfien lisäksi muuta kuvitusta. Aiemman Palermon kiven lisäksi pyramiditekstit ovat vanhin lähde, joka mainitsee myöhemmin keskeiseksi nousseen Osiris-jumalan. Pyramiditekstit kehittyivät ajan myötä lopulta Kuolleiden kirjaksi.
Příkazy

| Příkazy |
| --- | --- |
 Ulkoilmamuseo
 lippu:  vaakuna
 Příkazy
 Koordinaatit: 49°38′37″N, 17°8′36″E 
Valtio:  Tšekki
Lääni:  Olomouc
Piirikunta:  Olomouc
Väkiluku (2016):  1 305 
Aikavyöhyke:  UTC+1
 – Kesäaika:  UTC+2
 
 Kunnan kotisivut 
Infobox OKVirheellinen NIMI-arvo: 
Příkazy (saks. Brikaß) on kunta (obec) Tšekissä Olomoucin läänissä. Se noin 15 kilometrin päässä Olomoucin kaupungista luoteeseen.
Kunnan nähtävyyksiä on ulkoilmamuseo (Hanácké skanzen), jonka rakennuksissa on näytteillä vanhoja paikallisena käsityönä tehtyjä huonekaluja ja leluja. Museoalueella olevassa ladossa on näytteillä sata vuotta sitten käytettyjä koneita. Paikallinen pubi on kalustettu 200 vuotta vanhoilla esineillä.
Aiheesta muualla

Kuvia tai muita tiedostoja aiheesta Příkazy Wikimedia Commonsissa
Olomoucin piirikunnan ,  ja kunnat
Babice | Bělkovice-Lašťany | Bílá Lhota | Bílsko | Blatec | Bohuňovice | Bouzov | Bukovany | Bystročice | Bystrovany | Červenka | Daskabát | Dlouhá Loučka | Dolany | Doloplazy | Domašov nad Bystřicí | Domašov u Šternberka | Drahanovice | Dub nad Moravou | Dubčany | Grygov | Haňovice | Hlásnice | Hlubočky | Hlušovice | Hněvotín | Hnojice | Horka nad Moravou | Horní Loděnice | Hraničné Petrovice | Huzová | Charváty | Cholina | Jívová | Komárov | Kozlov | Kožušany-Tážaly | Krčmaň | Křelov-Břuchotín | Liboš | Lipina | Lipinka | Litovel | Loučany | Loučka | Luběnice | Luká | Lutín | Lužice | Majetín | Medlov | Měrotín | Město Libavá | Mladeč | Mladějovice | Moravský Beroun | Mrsklesy | Mutkov | Náklo | Náměšť na Hané | Norberčany | Nová Hradečná | Olbramice | Olomouc | Paseka | Pňovice | Přáslavice | Příkazy | Řídeč | Samotišky | Senice na Hané | Senička | Skrbeň | Slatinice | Slavětín | Strukov | Střeň | Suchonice | Svésedlice | Štarnov | Štěpánov | Šternberk | Šumvald | Těšetice | Tovéř | Troubelice | Tršice | Újezd | Uničov | Ústín | Velká Bystřice | Velký Týnec | Velký Újezd | Věrovany | Vilémov | Želechovice | Žerotín | Libavá (sotilasalue)
Quimperlé

Quimperlé
Quimperlé on kunta Finistèren departementissa Bretagnen hallintoalueella Ranskassa. Kunnassa oli 10 850 asukasta vuoden 1999 väestönlaskennassa. Quimperlén pinta-ala on 32 neliökilometriä.
Péter Palotás

| Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Maa:   Unkari> Miesten jalkapallo. |
| --- | --- | --- | --- |
|  Kultaa | Helsinki 1952 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1954 |  |  |
Péter Palotás (synt. Poteleczky, 27. kesäkuuta 1929 Budapest – 17. toukokuuta 1967 Budapest) oli unkarilainen jalkapalloilija ja olympiavoittaja.
Palotás saavutti Unkarin miesten maajoukkueessa olympiakultaa Helsingissä 1952 ja MM-hopeaa Sveitsissä 1954.
Quimper

| Quimper |
| --- | --- |
 Quimberin katedraali ja Odetjoki
 vaakuna

Valtio:  Ranska
Hallintoalue:  Bretagne
Departementti:  Finistère
Arrondissementti:  Quimper
Hallinto:  
 – Hallinnon tyyppi:  Kunta
 – Pormestari:  Bernard Poignant
Pinta-ala:  
 – Kokonaispinta-ala:  84,45 km²
Väkiluku (1999):  63 238
 – Väestötiheys:  749 as./km²
 – Metropolialue:  123 999
 
 www.quimper.bzh 
Infobox OKVirheellinen NIMI-arvo: 
Quimper (bretoniksi Kemper) on kunta Finistèren departementissa Bretagnen hallintoalueella Ranskassa. Kunnassa oli 63 238 asukasta vuoden 1999 väestönlaskennassa. Quimperin pinta-ala on 84 neliökilometriä. Se on Finistèren departementin hallinnollinen keskus.
Quimper on tunnettu fajanssinvalmistusperinteestään. Suomalaissyntyinen keramiikkataiteilija Marjatta Taburet teki elämänuransa kaupungissa.
Quim (jalkapalloilija, 1959)

Joaquim Carvalho de Azevedo, pelaajanimeltään Quim (s. 23. elokuuta 1959 Vila do Conde) on portugalilainen jalkapalloilija, pelipaikaltaan puolustava keskikenttäpelaaja. Hän edusti kausina 1984–1989 FC Portoa. Tuona aikana hän voitti Portugalin liigamestaruuden kolme kertaa ja Portugalin cupin kerran. Hän voitti Euroopan cupin vuonna 1987 sekä sen jatkoksi UEFA Super Cupin ja Intercontinental Cupin.
Quim pelasi Portugalin maajoukkueessa neljä maaottelua, joista yhden vuonna 1985 ja loput vuonna 1987.
Punainen mylly (kirja)

| Punainen mylly |
| --- | --- |
Kirjailija:  Joel Lehtonen
Kieli:  suomi
Kustantaja:  Otava
Julkaistu:  1913
Sivumäärä:  156
Aiheesta muualla
Fennica
Löydä lisää kirjojaKirjallisuuden teemasivulta
Punainen mylly on Joel Lehtosen kirjoittama teos, jonka Lehtonen kirjoitti asuttuaan Pariisissa 1911–1912.
Aiheesta muualla

Punainen mylly vapaasti ladattava tiedosto
Kuninkuusravit 2021

Kuninkuusravit 2021 olivat 90. Kuninkuusravit, jotka järjestettiin Seinäjoen raviradalla 30. heinäkuuta – 1. elokuuta 2021. Kyseessä olivat yhdeksännet Seinäjoella pidetyt Kuninkuusravit. Edellisen kerran Seinäjoella kilpailtiin 2020, mutta koronaviruspandemian johdosta ne jouduttiin järjestämään rajoitetulla yleisömäärällä, jonka vuoksi Seinäjoki sai myös seuraavan vuoden kilpailut. Alun perin vuoden 2021 Kuninkuusravit oli tarkoitus järjestää Forssan Pilvenmäellä.
Vuoden 2021 Kuninkuusravien pääkilpailuihin ilmoitettiin 15 oria ja 26 tammaa, joista kumpaankin valittiin 12 osallistujaa ja kaksi varahevosta. Ravikuninkuuden voitti Santtu Raitalan ohjastama Evartti, jolle saavutus oli toinen perättäinen, ja kuningatartittelin Tapio Perttusen ohjastama Suven Sametti. Kilpailujen yleisömäärää ei rajoitettu, mutta koronapandemian johdosta kävijämäärä jäi silti kauas tavoitteesta. Kolmen päivän aikana yleisöä oli vain 15 000 henkeä, kun järjestäjien tavoite oli 25 000 katsojaa. Tavallisesti Kuninkuusraveissa on ollut noin 50 000 katsojaa.
Taustaa

Suomen Hippos myönsi vuoden 2021 Kuninkuusravit Forssalle marraskuussa 2016. Tuolloin jaettiin vuosien 2019–2021 Kuninkuusravit, joista Forssan lisäksi kilpailivat Seinäjoen, Lahden ja Kajaanin raviradat sekä Kauhavan PowerPark. Kajaanin ja PowerParkin hakemusten hylkäysten jälkeen vuoden 2019 Kuninkuusravit myönnettiin Lahdelle, 2020 Seinäjoelle ja 2021 Forssalle. Keväällä 2020 puhjenneen koronaviruspandemian johdosta Hippos päätti saman vuoden huhtikuussa siirtää Seinäjoen ja Forssan kuninkuusraveja vuodella eteenpäin. Vuoden 2020 kuninkuusravit peruttiin samassa yhteydessä, mutta myöhemmin ne kuitenkin päätettiin järjestää Seinäjoella alkuperäisenä ajankohtana rajoitetulla yleisömäärällä.
Kuninkuuskilpailu

Kuninkuuskilpailun avausmatkan voitti johtaneen H.V. Tuurin takana juossut hallitseva ravikuningas Evartti. H.V. Tuuri oli maalissa toinen ja sen rinnalla ravannut Vixeli kolmas.
Mailin kilpailussa keulapaikalle kiihdytti kovan avauksen jälkeen Jokivarren Kunkku Evartin noustessa avauspuolikkaan jälkeen sisäradalta sen rinnalle. Evartti vyöryi loppusuoralla kärkeen H.V. Tuurin kiriessä toiseksi ja Jokivarren Kunkun kestäessä kolmanneksi. Neljänteä maalissa oli johtohevosen takana matkannu Uljas Suomalainen. Evartin voittoaika 19,7a oli nopein kuninkuuskilpailussa milloinkaan juostu aika ja samalla Seinäjoen uusi rataennätys.
Jokivarren Kunkku jäi pois päätömatkalta. Taustavoimien mukaan syynä oli oriin vaisu esitys lauantain avausmatkalla. Kokonaiskilpailun johdossa ollut Evartti jäi 3 100 metrin kilpailussa lopulta neljänteen sisälle Lissun Eerikin johtaessa ja H.V. Tuurin sekä Camrin seuratessa seuraavina sisäradalla. Reilu kierros ennen maalia Lissun Eerikki laukkasi Vixelin edettyä sen rinnalle. Vixeli eteni samalla keulapaikalle ja alkoi tekemään eroa pääjoukkoon Evartin jäädessä sisäradalle vaille kiritilaa. Evartti sai lopulta tilaa viimeisessä kaarteessa ja kiri Vixelin jälkeen toiseksi. Kokonaiskilpailussa Evartti onnistui säilyttämään etumatkansa H.V. Tuuriin, joka jäi päätösmatkan kuudenneksi.
Kuninkuuskilpailu > Osallistujat

| No>  | Hevonen | Ohjastaja | Valmentaja | Omistaja | Ennätys | Voittosumma |
| --- | --- | --- | --- | --- | --- | --- |
| 1 | Lissun Eerikki | Ari Moilanen | Pekka Luukkonen | Hevosmaailma-Talli, Helsinki | 19,6a | 267 860 € |
| 2 | H.V. Tuuri | Iikka Nurmonen | Ossi Nurmonen | Lootus-Talli, Kokemäki | 18,6a | 165 150 € |
| 3 | Vixeli | Tapio Perttunen | Tapio Perttunen | Tuultenpojat Tiimi, Lahti | 21,0a | 149 000 € |
| 4 | Evartti | Santtu Raitala | Antti Ojanperä | Talli Pajatso, Rovaniemi | 19,4a | 356 495 € |
| 5 | Camri | Terho Rautiainen | Terho Rautiainen | Jani Konnu, Savonlinna | 19,9a | 399 979 € |
| 6 | Jokivarren Kunkku | Jukka Torvinen | Antti Ojanperä | Arto Salmi, Ylitornio & Alpo Posti, Tornio | 18,6a | 567 458 € |
| 7 | Välkyn Tuisku | Kimmo Taipale | Kimmo Taipale | Yrjö Kettunen, Juuka | 19,9a | 272 830 € |
| 8 | Uljas Suomalainen | Antti Teivainen | Tapio Perttunen | Talli Nea & Merja, Lahti – Joensuu | 20,5a | 108 245 € |
| 9 | Sheikki | Arto Hammar | Matti Lautamäki | Anna's Stable Oy, Lieto | 21,4a | 155 215 € |
| 10 | Joriini | Hannu Hietanen | Hannu Hietanen | Talli Korkiavuori, Ylistaro | 20,8a | 259 568 € |
| 11 | Enon Vilppi | Markku Hietanen | Jari Autio | Enon Talli, Kurikka | 21,4a | 065 702 € |
| 12 | Veeran Poika | Jarmo Saarela | Jussi Suominen | Hyper Stable, Hämeenkyrö | 22,6a | 097 255 € |
Kuninkuuskilpailu > Tulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Evartti | 1. | 1. | 2. | 9.25,0 | 000,0 |
| 2. | H.V. Tuuri | 2. | 2. | 6. | 9.26,6 | 0+1,6 |
| 3. | Välkyn Tuisku | 4. | 7. | 3. | 9.28,7 | 0+3,7 |
| 4. | Vixeli | 3. | 10. | 1. | 9.28,8 | 0+3,8 |
| 5. | Uljas Suomalainen | 6. | 4. | 8. | 9.29,8 | 0+4,8 |
| 6. | Veeran Poika | 10. | 6. | 5. | 9.31,9 | 0+6,9 |
| 7. | Sheikki | 8. | 9. | 4. | 9.32,7 | 0 +7,7 |
| 8. | Camri | 11. | 8. | 7. | 9.34,2 | 0+9,2 |
| 9. | Joriini | 7. | 5. | 10. | 9.34,3 | 0+9,3 |
| 10. | Lissu Eerikki | 5. | 11. | 11. | 9.38,2 | 0+13,2 |
| – | Jokivarren Kunkku | 12. | 3. | – | – | – |
| – | Enon Vilppi | 9. | hyl | 9. | – | – |